cyanic-selkie/wikianc huggingface dataset:
Torrens Island kraftverk
Torrens Island kraftverk  er et varmekraftverk med kombinert gassdrift og oljedrift i delstaten Sør-Australia i Australia. Det har en installert produksjonskapasitet på 1280 MW fordelt på 4 kokere / turbiner à 120 MW hver, og 4 på 200 MW hver. Anlegget bleferdig i årene 1967–1981. Brenselstypen er naturgass og olje.
Glyphodactyla
Glyphodactyla er en slekt av løpebiller.
Levevis
Denne gruppen inneholder mange arter som lever i trær, der de gjerne løper rundt på barken.
Utbredelse
Slekten er utbredt på Madagaskar.
Modulhus
Modulhus (engelsk: Mobile homes) er prefabrikkerte boenheter som kan fraktes til plasseringsstedet ved hjelp av en lastebil/trekkvogn. Husenes størrelse kan variere i lengde. Hver modul har normalt en begrenset bredde, for å kunne fraktes på offentlig vei. Flere moduler kan dog settes sammen, ved siden av hverandre, eller i vinkel. Husene kan benyttes som både permanente boliger og som midlertidige flyttbare boenheter. De kan også være innredet som næringslokaler.
USA
I USA er det egne områder som er helt «utbygget» med énmoduls hus. Disse områdene kalles ofte «trailerparks» på folkemunne. Slike anlegg kan ofte være et sosialt boligtilbud til ubemidlede (da ofte omtalt negativt som «trailer trash»), eller det kan være midlertidige boliger som akutt hjelp til foreløpig bolig etter flom, orkaner eller andre naturkatastrofer.
Fordi det er billigere å serieprodusere moduler på en fabrikk enn ute i distriktene, har slike moduler økt i popularitet også blant dem som ønsker boliger med økt størrelse eller standard. Produsentene strekker seg ofte langt for å tilpasse modulene helt fra planleggingsstadiet, og leverer vanligvis nøkkelferdige hus med rør- og elektrisk opplegg, samt hvitevarer og teppegulv. Til og med møbler kan leveres med modulene. Slik kan et fullt ferdig møblert hjem være på plass en uke etter at modulene forlater fabrikken, og bare et par måneder etter at kontrakt er undertegnet.
Norge
Til tross for at slike modulhus har vært alminnelige i USA i over 50 år, er konseptet stadig fremmed i Norge. Utbygging av et slikt felt i Norge i 2011 førte til avisoppslag om «Fremtidens hus» etter at avisene i en mannsalder har oversatt det amerikanske begrepet mobile homes med «campingvogner».
The Divine Tree
The Divine Tree er et musikkalbum med Lucifer Was. Albumet ble utgitt i 2007.
Diogo Silva
Diogo Silva (født 7. mars 1982) er en brasiliansk taekwondoutøver som konkurrerer i klasse -68 kilo. Han vil representere Brasil under Sommer-OL 2012, etter å ha kvalifisert seg til lekene ved å ha blitt nummer 3 i verdenskvalifiseringen.
Shi Tao
Shi Tao (kinesisk: 师涛, pinyin:  Shī Tāo , født 25. juli 1968 i Yanchi fylke i Wuzhong i Ningxia Hui i Kina) er en kinesisk journalist og dikter som ble dømt til ti års fengsel den 27. april 2005 for å ha «røpet statshemmeligheter».
Shi Tao studerte ved East China Normal University i Shanghai. Han ble uteksaminert i 1991 og giftet seg i 1994.
Han arbeidet for avisen Dangdai Shangbao i Changsha i provinsen Hunan. Forut for 15-årsminnet for Tiananmen-massakren ble journalistene gitt direktiver om hva man forventet av dem. Shi Tao sendte en sammenfatning av direktivet pr. e-post til Asia Democracy Foundation, som offentliggjorde saken. Saken gjaldt et dokument kalt Nr. 11 – Notifikasjon vedrørende arbeidet med å opprettholde stabilitet (关于当前稳定工作的通知).
Offentliggjøringen ble lagt merke til av kinesiske myndigheter, og med hjelp fra Yahoo-Hongkong fikk de tak i senderens IP-adresse. Dermed ble Shi Tao arrestert den 14. desember 2004. Direktivet som han lekket ble beskrevet som topphemmelig, og Shi Tao ble dømt til ti års fengsel.
Logan Campbell
Logan Campbell (født 7. juni 1986) er en newzealandsk taekwondoutøver som konkurrerer i klasse -68 kilo. Han vil representere New Zealand under Sommer-OL 2012, etter å ha kvalifisert seg til lekene ved å ha blitt nummer 2 i verdenskvalifiseringen.
Al-Aqsa-martyrenes brigader
al-Aqsa-martyrenes brigader (arabisk: ) er en militant palestinsk bevegelse som ble dannet i begynnelsen av den andre intifada. Gruppens mål er et uavhengig Palestina i områdene som ble okkupert av Israel i 1967. Al-Aqsa-martyrenes brigader har ikke som mål å opprette en islamsk stat, men har tidvis benyttet islam for å oppmuntre til kamp mot Israel. I begynnelsen konsentrerte de seg om israelske mål i de palestinske områdene, men i løpet av den andre intifada gjennomført de også angrep og selvmordsaksjoner inne i Israel. Al-Aqsa-martyrenes brigader har sitt navn etter Al-Aqsa-moskeen på Tempelhøyden i Jerusalem. I 2002 satte USA dem opp på sin liste over terrororganisasjon. De blir også betraktet som en terrororganisasjon av EU.
Flere regner gruppen som en væpnet fraksjon av Fatah-partiet. De har imidlertid aldri blitt offisielt godkjent eller støttet av Arafat og Fatah, selv om brigadens medlemmer er eller har vært medlemmer av ungdomsbevegelsen i Fatah, Shabiba. Israelske styrker har ofte rettet aksjoner mot gruppens ledere, og i januar 2002 ble Al-Aqsas tidligere leder på Vestbredden, Raed al-Karmi, drept i en eksplosjon. Al-Aqsa-brigadene er ingen strukturert organisasjon, men består av løse celler og mangfoldige ledere i de okkuperte områdene. Dette har gjort det vanskelig for de palestinske myndighetene å kontrollere gruppa. De har også vært i voldelige konfrontasjoner med palestinske sikkerhetsstyrker, og sommeren 2004 forsøkte medlemmer av gruppen å storme hovedkvarteret til den militære etterretningens kontorer i byen Rafah. I 2003 skal medlemmer av gruppen ha banket opp den palestinske guvernøren i Jenin på Vestbredden. Bakgrunnen skal ha vært misnøye med at statsminister Mahmoud Abbas hadde vært for ettergivende overfor Israel, samt at de beskyldte guvernøren for å ha ha samarbeidet med israelerne om et drapsforsøk mot et av deres medlemmer og for å ha underslått offentlige penger fra et utviklingsprosjekt. Gruppens bånd til Fatah førte i 2007 til at de havnet i voldelige konfrontasjoner med Hamas på Gazastripen.
I mai 2002 publiserte Israels utenriksdepartement en rapport som de hevdet var bevis for at president Yasir Arafat var personlig innblandet i planleggingen og utførelsen av terrorangrep utført av al-Aqsa-martyrernas brigader. Israel har anklaget Marwan Barghouti for å være leder av gruppen.
Opphav
Al-Aqsa-martyrenes brigader er antatt å være en gren av Tanzim-militsen, som er en militær fløy av Fatah og som ble ledet av Marwan Barghouti.
Enkelte har hevdet at gruppen sprang ut av Fatahs behov for å vise motstand overfor israelske militærraid på palestinsk territorium under den andre intifada. Brigaden fikk frihet til å operere av de palestinske myndighetene. Dette førte til at Israel forsøkte å knytte grupperingens handlinger til Arafat, noe som skulle bli en medvirkende årsak til at Israel rettet et hardt angrep mot de palestinske myndighetene i 2002.
Raymond VI av Toulouse
Raymond VI av Toulouse (født 27. oktober 1156, død 2. august 1222) var greve av Toulouse i Frankrike fra 1194 og til sin død i 1222. Han var sønn av Raymond V og Constance av Frankrike. Morens foreldre var Ludvig VI av Frankrike og hans andre kone Adélaide de Maurienne. En av onklene på morsiden var Ludvig VII av Frankrike. Da Raymond VI overtok grevskapet etter sin far i 1194, sluttet han umiddelbart fred med Alfonso II av Aragón og Trencavel, vicomte av Béziers, Albi, Carcassonne og Razès.
Politisk liv
Raymond VI opprettholdt områdets fellesgoder med fritak fra skatter og strakk seg langt i beskyttelsen av territoriet og innbyggerne. Det var fred og velstand, og området var preget av religiøs toleranse, jøder, katolikker, katarer og waldensiere levde og arbeidet side ved side. Raymond skal ha vært en poet og kulturell mann, han hatet krig, men manglet ikke energi. Dette kom til uttrykk under tvisten med den pavelige utsendingen Pierre de Castelnau, som representerte pave Innocent III, og kom til Toulouse for å irettesette ham for å beskytte kjettere. Katarismen spredte om seg, og den katolske kirke var meget urolig over denne utviklingen. Religiøs virksomhet utenfor kirken ble ansett som kjetteri, som var en forbrytelse. Raymond overså irettesettelsen og ble beskyldt for å være delaktig i et attentat som drepte Pierre 15. januar 1208, noe som førte til at han ble lyst i bann 10. mars samme året. En rasende pave Innocent III beordret militær makt satt inn mot katarene og deres fører, grev Raymond, og i juli 1209 erklærte han hellig krig eller kjetterkorstog mot dem.
Raymond ante uråd, og søkte beskyttelse hos sin onkel, franskekongen, men fikk ingen løfter om vern. Etter å ha blitt nektet beskyttelse av alle sine partnere, søkte han kirken om frikjennelse. Før han i det hele tatt ville høre på ham, krevde paven at Raymond skulle overgi sju av sine mest verdifulle borger til kirken for å vise sin tro. Raymond ga etter for kravet, uten å vite at paven hadde instruert sine legater om å gi ham tomme løfter for å atskille ham fra kjetterne, og heller gjøre som de ville med ham etter å ha bekjempet katarismen. Bannlysingen ble hevet i en ydmykende seremoni. I tillegg til den fysiske straffen, ble Raymond beordret til blant annet å adlyde alle pavens ordrer, fjerne jøder fra sine posisjoner i samfunnet og utrydde all kjetteri fra sine territorier, med en umulig frist på seksti dager. Da han ikke greide å fylle pavens krav innen fristen, ble han bannlyst på nytt, og et nytt korstog ble erklært mot Toulouse.
Raymond holdt likevel sitt løfte til paven, og ble med korstoget mot sitt eget folk, kanskje fordi han trodde dette faktisk ville blidgjøre kirken. Etter korsfarerhærens kapring og massakre i Béziers og deres erobring av Carcassonne 15. august 1209 som førte til Raymond Roger Trencavels død, ble han igjen bannlyst i 1211. Siden han var mer en diplomat enn en soldat, var han ikke i stand til å stoppe Simon de Montfort, da han erobret Toulouse. Raymond ble sendt i eksil til sin tidligere svoger John Plantagenet i England.
I november 1215 var Raymond og sønnen (den senere Raymond VII av Toulouse) i Roma med Raymond-Roger av Foix i anledning det Fjerde Laterankonsil for å forsvare seg selv og å drøfte tapet av sine territorier. Raymonds svigersønn, Pierre-Bermond II av Sauve, var også der med krav om Toulouse, men hans krav ble ikke innfridd. Raymond og sønnen dro fra Roma til Genova, og videre til Marseille i februar 1216. Sønnen satte ut fra Marseille for å gjenvinne familieterritoriene i Provence, og i mai samme år beleiret han Beaucaire og erobret området den 24. august.
I mellomtiden dro Raymond til Aragón, med håp om støtte. Derfra innledet han hemmelige forhandlinger med Toulouses ledere ut igjennom 1216. Den 12. september 1217 ankom endelig Raymond Toulouse igjen. Simon de Montfort beleiret byen øyeblikkelig, og ble drept under beleiringen 25. juni 1218. Hans sønn, Amaury VI av Montfort, tok hans plass, men fra da av vaklet korstoget.
Kong Ludvig VIII av Frankrike brakte en slutt til Albigenserkorstoget i 1229, etter å ha signert en avtale med Raymond VII av Toulouse som renvasket hans far, Raymond VI av Toulouse, for beskyldningen om ha drept den pavelige utsendingen Pierre de Castelnau på misjon for å konvertere katarene. Raymond VII fikk tilbake det meste av familiens eiendommer.
Ekteskap og barn
Raymond var gift fem ganger. Han giftet seg med sin første kone, Ermessende, grevinne av Mauguio i 1172, men hun døde barnløs. I 1176 giftet han seg for andre gang, med Beatrice av Béziers, søster av Roger II Trencavel. De skilte seg i 1189, og det sies at hun ble katarprest («parfaite») etter skilsmissen. Raymond og Beatrice fikk en datter, Constance av Toulouse, og hennes første ekteskap var med kong Sancho VII av Navarra, mens hennes andre var med Pierre-Bermond II av Sauve, herre til Anduze.
Raymonds tredje ekteskap var med Johanna Plantagenet (1165–1199) i Rouen i oktober 1197, hun var datter av kong Henrik II av England. Johanna flyktet fra ham i 1199 og døde i barselseng. Deres eneste overlevende barn var Raymond VII av Toulouse (1197–1249).
Hans neste ekteskap med Isaac Comnenus av Kypros' datter endte i 1202. Raymonds femte kone var Leonor, kong Alfonso II av Aragon og Sancha av Castile.
Jan Rune Teigen
Jan Rune Teigen (født 3. februar 1976) er en norsk fotballtrener. Han avsluttet sin karriere i 2009 i 2.-divisjonslaget Faaberg Fotball Lillehammer etter en akillesskade. Han har tidligere spilt for blant annet Hødd, i Adeccoligaen i 2006. Han har også hatt suksess som spillende trener i Volda. Like etter at klubben fra Gudbrandsdalen forandret navnet til Lillehammer fotballklubb, ble Jan Rune Teigen ansatt som A-lagstrener. Han sa opp stillingen etter nesten 2 år i LFK. Teigen jobber nå som lærer på idrettsfag ved Gausdal videregående skole.
Let’s Be Friends
Let's Be Friends er et samlealbum med filmmusikk av Elvis Presley, utgitt i april 1970 på RCA Records.
Sindre Rekdal
Han debuterte i 1. divisjon 3. juli 1988 i 2-2 kampen mot Vålerenga IF. 21. juni 1992 skåret han sitt første mål i kampen mot SK Brann, kampen vant Molde FK 3-2.
I sin site sesong ble han degradert til U-stallen for å gi plass til yngre krefter. Dette mente Kjetil Rekdal bunnet i at han hadde vært i konflikt med klubben tidligere og hadde forsvart sin bror. Det endte med at Kjetil Rekdal sa at han aldri skulle sette sine ben på Aker Stadion, daværende Molde Stadion. Noe han senere har gjort i forbindelse med jobb som trener for andre klubber. Konflikten skal i dag være oppgjort.
Ɗ
Ɗ og ɗ (D med krok) er en bokstav som brukes til å skrive noen afrikanske språk som fula og hausa, og er den sjette bokstaven i det pan-nigerianske alfabetet, mellom D og E. Minuskelen ɗ brukes i det internasjonale fonetiske alfabetet for å representere en stemt dental eller alveolar implosiv.
I Unicode kodes ɗ som U+018A (&#X018A;) og U+0257 (&#X0257;).
Peter López
Peter López (født 23. september 1981) er en peruansk taekwondoutøver som konkurrerer i klasse -68 kilo. Han vil representere Peru under Sommer-OL 2012, etter å ha kvalifisert seg til lekene ved å ha blitt nummer 2 i amerikakvalifiseringen.
International Security Assistance Force
International Security Assistance Force (ISAF) var en NATO-ledet internasjonal militær styrke i Afghanistan, med et fredsbevarende oppdrag. 1. januar 2015 ble ISAF erstattet av Resolute Support.
Oppdrag
Styrken ble sanksjonert av et enstemmig FNs sikkerhetsråd i desember 2001 og etter anmodning fra afghanske myndigheter med formål å sikre Kabul og den nærliggende Bagram flystasjon fra Taliban- og al-Qaida-elementer og opprørske krigsherrer for å gi den afghanske overgangsregjeringen ledet av Hamid Karzai mulighet til å fungere.
I nesten to år var ISAFs mandat begrenset til Kabul. Ansvaret for sikkerhet i hele Afghanistan skulle gis til den nyopprettede afghanske nasjonalarmeen. 13. oktober 2003 stemte imidlertid sikkerhetsrådet for å utvide ISAFs oppdrag utover Kabul. 24. oktober vedtok den tyske Forbundsdagen å sende tyske tropper til Kunduz-regionen. Rundt 230 ekstra soldater er utsendt til den regionen, som er første gang ISAF har operert utenfor Kabul.
Ledelse
Ledelse av ISAF gikk opprinnelig på rotasjon mellom forskjellige land for perioder på seks måneder. Det viste seg imidlertid å være vanskelig å finne land til å lede ISAF, og 11. august 2003 ble ledelsen overlatt til NATO. Dette markerte NATOs første utplassering utenfor Europa og USA. Den samme dagen skrev Nicholas Burns, USAs ambassadør til NATO, i «The Wall Street Journal» at ISAFs mandat burde utvides utover Kabul. Et alternativ han foreslo var å la NATO delta i USA-ledede provinsielle gjenoppbyggingslag (provincial reconstruction teams) som allerede var i gang med å håndheve sikkerheten utenfor Kabul. NATO-talsmannen Mark Laity fastholdt imidlertid at NATO skulle holde seg til ISAFs Kabul-fokuserte mandat.
Organisering
ISAFs hovedkvarter var lokalisert i Kabul og var organisert i fem distrikter, kalt Regional Commands;
Norsk bidrag
Flesteparten av de norske styrkene var lokalisert i Camp Nidaros i byen Mazar-e Sharif og i en stabiliseringsstyrke i Meymaneh (også kjent som PRT/Meymaneh) i Faryab-provinsen.
Euryderus
Euryderus er en slekt av billene i delgruppen (underfamilien) markløpere (Harpalinae) i familiegruppen løpebiller.
Utseende
En middelsstor (12-15 millimeter), noe bred, blankt svart løpebille, antenner og bein noe lysere. Kroppsformen er nokså jevnbred og høyt hvelvet. Pronotum er rundet med skarpe bakhjørner, dekkvingene nokså jevnbrede med tydelige punktstriper.
Utbredelse
Arten er vidt utbredt i Nord-Amerika.
Per Jørgensen
Per Jørgensen (født 9. september 1952) er en norsk jazzmusiker (trompet) kjent som en allsidig musiker (vokal, gitar) fra et titall innspillinger og leder av en rekke jazzorkestre tilhørende i Bergen.
Han gjorde seg gjeldende i Bergens jazzmiljø på 1970-tallet med markante musikalske prestasjoner i band som Danmarksplass Rock og Jazz, en forløper for Dag Arnesens Ny Bris, (trompet og vokal) med den unge saksofonisten Olav Dale fra Voss og Bergensgitaristen Ole Thomsen, begge nå sentrale medlemmer av Bergen Big Band, Bergen Blues Band (guitar og vokal) (1974–85), og spilte med  Knut Kristiansens Kvintett (vokal og trompet), samt andre orkester i byen. Også i The Gambian/Norwegian Friendship Orchestra deltok han, som har gitt videreføring med Miki N'Doye Orchestra (Tuki, 2006).
Han har siden 1990 ledet trioen JøKleBa med Audun Kleive og Jon Balke til en rekke innspillinger, samt trioen J.I.G. med Terje Isungset og Ole Amund Gjersvik (1992–). Jørgensen har forøvrig medvirket på innspillinger og turneer med bl.a. Marilyn Mazur & Pulse Unit, Jon Balkes orkester, Eldbjørg Raknes, Knut Kristiansen, Jan Gunnar Hoff, Berit Opheim, Svein Folkvord (til Vossajazz 2004), Edvard Askeland (til Vossajazz 2005), Kari Bremnes, Cæcilie Norby og Terje Isungset.
I trioer og duetter med gitaristen Tobias Sjögren har han siden 1990 utgitt The Thule spirit (1996) og Unspoken songs (Curling Legs, 2006).
Han er mottaker av Vossajazz pris (1991) og «Årets jazzmusiker» 1991, utdelt av Foreningen norske jazzmusikere. Han er blitt tildelt Buddyprisen i 1995, Radka Toneff Minnepris i 2001 og Gammleng-prisen i klassen musiker i 2021. .
Rødberg
Rødberg er sentrum i Nore og Uvdal kommune og er det største tettstedet i Numedal.
Her ligger også administrasjonssenteret til Nore og Uvdal kommune, som ligger i Viken fylke. Tettstedet har innbyggere per 1. januar, og ligger ved Rødbergdammen i Numedalslågen.
I Rødberg ligger kraftstasjonen Nore 1, som får vann fra Tunhovdfjorden. Kraftstasjonen ligger ved bredden av Rødbergdammen, som er vannmagasin for kraftverkene Nore 2 og Rødberg kraftverk som ligger i Numedal.
Rødberg var endestasjon på den nå nedlagte Numedalsbanen. Ved siden av Rødberg-dammen, i "fritidsparken", er det anlagt en skatepark. Denne er laget av betong.
Jenna O’Hea
Jenna O'Hea (født 6. juni 1987) er en australsk basketballspiller som spiller for klubben Los Angeles Sparks. Hun representerte landet sitt under Sommer-OL 2012 i London, der hun tok bronse med det australske landslaget.
Statssosialisme
Begrepet statssosialisme er i videre forstand brukt om en politikk som søker å gjennomføre sosiale og økonomiske reformer ved statsinngrep i kapitalismen og næringslivet, uten at samfunnets hittilværende økonomiske og sosiale organisasjon derved endres vesentlig. Rettsstatens binding av den offentlige makt til allmenne normer, dens vern mot vilkårlig maktutøving og det parlamentariske demokrati og dets representative og lovgivende forsamlinger vil være grunnleggende elementer i en sosialistisk statsforfatning.
I snevrere forstand betegnelse for den sosialpolitikk som ble gjennomført av Otto von Bismarck i Tyskland på slutten av 1800-tallet og som søkte å svekke den egentlige sosialisme ved å mildne kapitalismens verste ulemper for arbeiderklassen, særlig ved hjelp av sosiale reformer.
Bismarck tenkte seg tidlig lovtiltakene mot sosialistisk virksomhet supplert av lover til beskyttelse av arbeiderne. Lovene var begrenset til obligatorisk arbeiderforsikring mot 3 hovedtrusler mot arbeidskapasiteten. Det var lover om sykdomsforsikring i 1883, ulykkesforsikring i 1884 og 1886 og uførhet og alderdomsforsikring i 1889. Utgiftene ble delt av arbeider, arbeidskjøper og stat. En hovedhensikt med lovene var å pasifisere sosialistene. "Den (arbeider) som har alderspensjon, er mye mer tilfreds og lettere å behandle enn en som ikke har dette i utsikt." Tanken bak er ikke uvanlig: Materiell nød er årsaken til at folk blir sosialister. Dette kan forhindres ved å gi dem grunnleggende materiell sikkerhet. Dette var også en del av Bismarcks statsbyggende virksomhet. Staten skulle styrkes gjennom arbeidernes støtte. En statstro kollektivmentalitet var målet i Bismarcks autoritære paternalistiske stat. Begrunnelsen av sosialforsikringslovene med at de var god "anvendt kristendom" understreker at Bismarck videreførte arven fra det prøyssiske opplyste enevelde med offentlig ansvar for den allmenne velferd. Bismarcks politikk kom her lett i konflikt med den borgerlige 1800-tallsliberalismen. Uttrykket "statssosialisme" ble brukt anklagende mot ham. Han brød seg lite om slike betegnelser, men bekjempet ikke den industrielle kapitalisme. Bismarck anså tvert imot denne som uunngåelig, kom til å betrakte den som statens økonomiske ryggrad og var forsiktig med å antaste kapitaleiernes frie råderett og konkurranseevne med utlandet. Lovene både i 1878 og i 80-årene skulle sikre arbeidsfred og dermed økonomisk og politisk stabilitet.
Bismarck forsøkte med gulrot og kjepp å forsone arbeid og kapital og få arbeiderne til å slutte opp om hans tyske absolutistiske statsideal. Han mislyktes. Forsikringstiltakene nådde langt fra alle og tilfredsstilte knapt noen. Bismarck mistet interessen for denne type lovgivning i 1889, da den ikke hadde virket etter sin hensikt. Sosialreform var ikke på tale. Antisosialistlovene virket enda sterkere mot hensikten. De tyske venstrekrefter ble drevet under jorden, men utviklet et utstrakt skjult foreningssystem. Tilslutningen økte ved valgene i 1880-årene (SPD kunne stille til valg). Solidaritetsfølelsen blant arbeiderne ble styrket. Den voksende klassebevissthet skjerpet motsetningene til andre samfunnsklasser.
Kali Yuga
Kalī Yuga (Devanāgarī: कली युग) (Kalis tidsalder, også kjent som mørkets tidsalder) er – ifølge hinduistiske skrifter – én av de fire utviklingsfasene verden går gjennom som en del av Yugas-syklusen, De andre tidsaldrene kalles Dwapara Yuga, Treta Yuga og Satya Yuga. Ifølge Surya Siddhanta, en astronomisk avhandling som er utgangspunktet for alle Hindu- og buddhist-kalendere, begynte tidsalderen Kali Yuga ved midnatt (00:00) den 23. januar 3102 f.Kr. i den gregorianske kalender. Samme tidspunkt anses også av mange hinduer for å være da Krishna forlot sitt legeme.
Kali Yuga oppfattes vanligvis å skulle vare i 432 000 år.
De fleste tolkere av hindu-skrifter mener verden for tiden befinner seg i Kali Yuga. Noen mener også at vi er i starten på Dwapara Yuga. Hinduer tror at den menneskelige siviliasjonen gjennomgår en åndelig degenerering i løpet av Kali Yuga. Derfor omtales den også som mørkets tidsalder.
Peder Kåsmoli
Peder Kåsmoli (født 1884, død 2. april 1929 i Tromsø) var en norsk arbeiderleder, pressemann, redaktør og politiker (NKP).
Han var i ung alder gruvearbeider, og jobbet blant annet i gruvene i Sulitjelma og gruvene i Kirkenes. I 1914 var han blant lederne for arbeiderne ved en konflikt på Aura-anlegget.
I 17-årsalderen begynte han å skrive i arbeiderpressen. I 1915 ble han redaktør for Vest-Finnmarken Socialdemokrat i Hammerfest. I mai 1917 tiltrådte han stillingen som redaktør i arbeideravisen Nordlys i Tromsø.
Ved den store splittelsen i Arbeiderpartiet i november 1923 fulgte Kåsmoli, og i første omgang også avisen, det nystiftede Norges Kommunistiske Parti. Splittelsen førte imidlertid til en dramatisk avisstrid i Tromsø. AP klarte raskt å ta over Nordlys. Det førte til at NKP lanserte sin egen avis, Troms Fylkes Kommunistblad, med Kåsmoli som redaktør. Denne avisen var knapt lansert, før NKP og Kåsmoli klarte å gjenerobre Nordlys. I januar 1924 tok imidlertid AP over avisen nok en gang, og denne gangen for godt. Troms Fylkes Kommunistblad ble dratt i gang på nytt, men NKP-avisen kom bare ut en kort periode før den ga opp.
Rett etter partisplittelsen var Kåsmoli også engasjert i avisstriden i Kirkenes, der AP hadde sikret seg den lokale avisen Folkets Frihet. Da kommunistene lykkes å gjenerobre avisen for ett enkelt nummer i 1923 var der med Kåsmoli som redaktør.
Kåsmoli var aktiv i politikken i Tromsø, og satt i ni år som medlem av bystyret.
Otto Erb
Erb begynte å spille rullestolcurling i 2003.
Han var reserve på det sveitsiske laget som fikk sølv under VM i 2004. På nasjonalt nivå har han fjerdeplass i det sveitsiske mesterskapet i 2004 og 2007, og sølv i 2005 og 2006 (begge årene som skip).
Tim Conway
Thomas Daniel «Tim» Conway (født 15. desember 1933 i Willoughby i Ohio, død 14. mai 2019 i Los Angeles i California) var en amerikansk, Oscar-belønnet komiker og skuespiller. Han hadde roller på tv, teaterscenen og i kinofilmer.
Litteraturåret 1811
Litteraturåret 1811 er en oversikt over utgivelser, hendelser, prisvinnere og avdøde personer med tilknytning til litteratur i 1811.
Braemar gasskraftverk
Braemar gasskraftverk er et gasskraftverk i delstaten Queensland i Australia. Det har en installert produksjonskapasitet på 450 MW fordelt på 4 kokere / turbiner à 150 MW hver. Anlegget ble ferdig i 2006. Brenselstypen er naturgass og kullgass.
Kortbaneløp på skøyter under Vinter-OL for ungdom 2016
Kortbaneløp på skøyter under Vinter-OL for ungdom 2016 ble arrangert i Gjøvik Olympiske Fjellhall.
Hasle skole
Hasle skole er en grunnskole i Bydel Grünerløkka i Oslo. Skolen har elever fra 1.–7. trinn, og ligger i Hovinveien 48. Skolen ble innviet 19. august 1957
Bara no Seidou (2007)
Bara no Seidou er en spesialutgave fra den japanske gruppa Malice Mizer for det europeiske markedet, og det finnes bare 1999 eksemplarer. I tillegg til selve CD-en, inneholder denne utgaven også en DVD, en plakat, en inbundet «bok» og et hefte med tekster og bilder på tilsammen 56 sider.
Rothenburg (Oberlausitz)
Rothenburg (øversorbisk: Rózbork) er en landsby og en kommune i Landkreis Görlitz i Direktionsbezirk Dresden i Fristaten Sachsen langs grensen mellom Tyskland og Polen. Byen har 5 385 innbyggere (31. desember 2008) og er en del av forvaltningsfellesskapet Rothenburg. Byen er den østligste byen i både Fristaten Sachsen og Tyskland.
Siden 1995 har byen vært hovedsete for politihøyskolen i Sachsen. Nordvest for byen ligger Flyplassen Rothenburg/Görlitz, som ble benyttet av Nationale Volksarmee i Den tyske demokratiske republikk som utdanningssted for jagerflygere. Flyplassen spiller i dag en viktig rolle for transport
Mohammed Jamal Khalifa
Mohammed Jamal Khalifa (arabisk: محمد جمال خليفه; alias  alias Abū Barra; født 1. februar 1957 i Jidda i Saudi-Arabia, død 31. januar 2007 i Madagaskar) var en saudisk forretningsmann og svoger til al-Qaida-lederen Usama bin Ladin.
Det mistenkes at Jamal Khalifa hjalp al-Qaida med å få penger gjennom falske veldedighetsorgamdsasjner.
Den 31. januar 2007 ble han skutt av ukjente inntrengere i det hotell han bodde på under en forretningsreise i Madagaskar.
Oomorphus concolor
Den er nærmest kulerund, mørkt skinnende svart på farge. Både larvene og de voksne (imago) billene lever av å spise blad på næringsplanten.
Oomorphus concolor tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
The Crown of Creation
The Crown of Creation er et musikkalbum med Lucifer Was & Kristiansand Symfoniorkester. Albumet ble utgitt i 2010.
Woodhaven
Byen ble oppkalt etter Woodhaven, Queens i New York City. Den fikk bystatus i 1965.
Virgil Jacomini
Virgil Victor Jacomini (født 30. mai 1899, død 4. oktober 1984) var en amerikansk roer som deltok i OL 1920 i Antwerpen.
Jacomini ble olympisk mester i roing under OL 1920 i Antwerpen. Han vant åtter sammen med Edwin Graves, William Jordan, Edward Moore, Alden Sanborn, Donald Johnston, Vincent Gallagher, Clyde King og Sherman Clark (styrmann). Mannskapet på den seirende åtteren som representerte USA besto av roere fra United States Naval Academy. Totalt deltok åtte båter fra åtte nasjoner og konkurransen, som ble avviklet 28. og 29. august 1920 ble gjennomført i cupform. To og to båter møttes i kvart- semifinaler. USA møtte Belgia i kvartfinale, Frankrike i semifinale og Storbritannia finalen.
Loxoncus
Utbredelse
Slekten er utbredt i Afrika inkludert Madagaskar.
Paola Croce
Paola Croce (født 6. mars 1978) er en italiensk volleyballspiller. Hun representerte landet sitt under Sommer-OL 2012 i London, der laget hennes røk ut i kvartfinalen.
Edwin Graves
Edwin Darius Graves, Jr. (født 10. juli 1897, død 29. april 1986) var en amerikansk roer som deltok i OL 1920 i Antwerpen.
Graves ble olympisk mester i roing under OL 1920 i Antwerpen. Han vant åtter sammen med Virgil Jacomini, William Jordan, Edward Moore, Alden Sanborn, Donald Johnston, Vincent Gallagher, Clyde King og Sherman Clark (styrmann). Mannskapet på den seirende åtteren som representerte USA besto av roere fra United States Naval Academy. Totalt deltok åtte båter fra åtte nasjoner og konkurransen, som ble avviklet 28. og 29. august 1920 ble gjennomført i cupform. To og to båter møttes i kvart- semifinaler. USA møtte Belgia i kvartfinale, Frankrike i semifinale og Storbritannia finalen.
Montejo
Montejo er et meksikansk ølmerke. Ølet er av typen pilsner, og det ble lansert i 1960. Produksjonen ble overtatt av Grupo Modelo i 1979. I 1999 fikk ølmerke et nytt design. Ølet kommer fra Mérida, og det er meget populært sydøst i Mexico.
Karsten M. Storetvedt
Karsten Martin Storetvedt (født 23. juni 1935) er (nå pensjonert) professor i geofysikk ved Universitetet i Bergen (UiB). Fra slutten av 1980-årene har han vært mest kjent for sin avvisning av platetektonikken og for sin alternative teori om jordens utvikling. Teorien er omfattende beskrevet i to større fagbøker.
Vinter-OL 2030
Vinter-OL 2030 blir de 26. olympiske vinterleker og skal arrangeres i en by utvalgt av Den internasjonale olympiske komité (IOK) under IOKs 140. sesjon i Mumbai i India i 2023.
Karsten M. Storetvedt
Bakgrunn og akademisk karriere
Karsten M. Storetvedt kommer opprinnelig fra Alversund i Lindås nord for Bergen. Han ble cand.real. ved UiB i 1962 og dr.philos. samme sted i 1969. Storetvedt var forskningsstipendiat ved universitetet i Newcastle i England fra 1962 til 1963, siden amanuensis, førsteamanuensis, og fra 1973 professor i geomagnetisme ved UiB. Han har vært gjesteprofessor ved universiteter i England, Canada og Australia, og gjesteforeleser ved et femtitalls universiteter og forskningsinstitusjoner verden over. Som grunnlag for sin geofysiske fagformidling innførte Storetvedt drift- og plateteorien i Norge; ved Geofysisk institutt i Bergen foreleste han de moderne synspunktene på jordskorpens utvikling i bortimot 10 år før disse ideene ble standard innen norsk geologi- og geofysikkutdanning
Siden slutten av 1980-årene har Storetvedt imidlertid offentlig tatt sterkt til orde for at platetektonikk – basert på Alfred Wegeners ideer om landmassenes bevegelser – er grunnleggende feil. Storetvedt beskriver sin faglige utviklling og det han karakteriserer som den dogmatiske motstand han har møtt i boka Når Grunnlaget Svikter. I bøker og fagartikler argumenterer han for at altfor mange observasjoner taler mot plateteorien. Dette har vært avvist av det geovitenskapelige fagmiljøet i Norge.
Vinter-OL 2030
Søkerbyer
I 2019 vedtok IOK en ny strategi for valg av søkere. Nytt var blant annet at flere regioner og land kunne søke sammen, og at valget av søkere skulle bli mer fleksibelt.
«Stakeholders» er IOKs nye betegnelse på søkere som via sine nasjonale olympiske komiteer har uttrykt interesse for å arrangere olympiske leker. Til Vinter-OL 2030 er det per juni 2021 fire stakeholders:
Karsten M. Storetvedt
Torsjonsteorien
Storetvedts teori innebærer en annen fremstilling av jordskorpens topografiske og geologiske utvikling enn platetektonikken. Han hevder at dagens kontinenter representerer restene etter et opprinnelig pan-globalt (heldekkende) tykt skorpelag av kontinental type, og at fordelingen av nåtidens land og dyphav også gjenspeiles i jordkjernens bølgeformete overflate. I bøker og fagartikler har han pekt på en lang rekke moderne observasjoner, i første rekke seismisk tomografi, som tyder på at jordens indre fremdeles er under utgassing henimot en stabil tilstand. Ifølge Storetvedt er det den ujevnt fordelte utgassingen som er årsaken til den dokumenterte relativt uryddige tilstand/sammensetning i klodens indre og til kontinentenes flere hundre kilometer dype mantelrøtter. I Storetvedts modell har utgassingen gradvis resultert i en kjemisk-fysisk nedbrytning og varierende kjemisk omdanning av det opprinnelige overflatelaget – en prosess som skyldes økende hydrostatisk trykk på skorpens underside, dannelse av den tunge bergarten eklogitt, med tilhørende gravitativ avskalling av skorpen (fra bunnen og oppover).
Li Ting
Li Ting (født 5. januar 1980 i Wuhan i Hubei-provinsen) er en kinesisk tennisspiller.
Samantha Richards
Samantha Richards (født 24. februar 1983 i Melbourne) er en australsk basketballspiller som spiller for klubben Dandenong Rangers. Hun representerte landet sitt under Sommer-OL 2012 i London, der hun tok bronse med det australske landslaget.
Li Ting
Ting vant sammen med Sun Tiantian olympisk gull under Sommer-OL 2004 i Athen. De beseiret det spanske damedoubleparet Conchita Martinez og Virginia Ruano Pascual i doublefinalen i tennis.
Karsten M. Storetvedt
Torsjonsteorien
Det foreløpige sluttprodukt er dagens mosaikk av store og små landmasser adskilt ved dyphavsbassengene med sine relativt tynne krystallinske skorpeunderlag. I dette rammeverket blir jordoverflatens vannmasser samt hovedmengden av råolje og naturgass forventede utgassingsprodukter fra det indre. Vertikal masseforflytning i jordens indre har ført til endringer i klodens treghetsmoment, og dermed til episodiske forandringer i jordens rotasjon. I Storetvedts nye jordteori – Torsjonsteorien (eller Vridningsteorien) – er det treghetskrefter som følge av jordrotasjonen som er motoren bak de geologiske prosessene (vulkanisme, kraterdannelse, jordskjelv, tektoniske belter, globalgeologiske grenser etc). Gjennom de siste 100 millioner år har de støtvise treghetsendringene ført til moderate på stedet vridninger (rotasjoner) i jordens øvre stive lag (lithosfæren), en bevegelighet som også demonstreres ved dagens romgeodetiske målinger.
Storetvedt mener denne nye framstillingen har støtte i en kombinasjon av klassiske geologiske fakta og moderne data om jordens indre og ytre forhold. Fagmiljøene har påpekt at torsjonsteorien ikke samsvarer med de direkte observasjonene av kontinentenes bevegelser som i dag kan gjøres via satellitterer.
Boren
Boren er en innsjø i Motala kommune i Östergötland mellom Borensberg i øst og Motala i vest. Boren ligger 73 moh., og arealet er 28 km². Største dybde er 14 m.
Boren utgjør en del av Göta kanal og Motala ström. Den har også gitt navn til tettstedet Borensberg. Sør for innsjøen ligger Birgittas udde og Ulfåsa. Alt vann som renner fra Vättern, renner inn i Boren gjennom elva Motala ström. Om vinteren er det populært å gå på skøyter på Boren.
Giulia Rondon
Giulia Rondon (født 1987) er en italiensk volleyballspiller. Hun representerte landet sitt under Sommer-OL 2012 i London, der laget hennes røk ut i kvartfinalen.
Marginalisering
Marginalisering er i sosiologien en ekskluderingspraksis overfor enkelte grupper eller personer, som ender opp med å «bevege seg i en gråsone mellom sosial integrasjon og samfunnsmessig utstøtning». Ofte kan dette komme av at personene det gjelder ikke er i stand eller er ønsket i arbeidsmarkedet, av ulike årsaker, og dermed ikke kan bidra fullt ut sosialt og økonomisk i samfunnet. I enkelte tilfeller kan marginalisering føre til sykdom eller hungersnød for de berørte.
Profil (hode)
Profil (av it: profilo) er et fotografi, tegning, skulptur eller maleri av ett menneske fra siden, normalt kun hodet.
Profilbilder brukes ofte på pengesedler, mynter og utmerkelser som merker og medaljer. Man bruker da ofte profilen av statsoverhoder, eller berømte personer innen vitenskap og kunst.
The United States of Leland
The United States of Leland er en amerikansk dramafilm fra 2003 skrevet og regissert av Matthew Ryan Hoge. Filmen følger en tenåringsgutt som har begått et drap og sitter i fengsel. I kjølvannet av drapet, prøver læreren hans i fengselet å forstå hvorfor han begikk drapet, og både familiene til offeret og gjerningsmannen prøver å takle det som har skjedd.
Handling
Filmen begynner med et flashback hvor Leland P. Fitzgerald (Ryan Gosling) beskriver hvordan han ikke kan huske detaljer fra den dagen at han drepte en intellektuelt funksjonshemmet gutt ved navn Ryan Pollard. Leland blir arrestert for drapet. Ryans foreldre, Harry og Karen, hans søstre Becky og Julie, og Julies kjæreste Allen sørger over tapet av Ryan. Lelands mor, Marybeth som er skilt fra faren hans, er desperat etter å møte sønnen sin i fengselet. Men faren, den kjente forfatteren Albert Fitzgerald, leser om sønnen i en avis, og reiser dit for å være tilstede under rettssaken.
I ungdomsfengselet får Leland undervisning av læreren Pearl Madison, en lovende forfatter. Som flere andre ved fengselet innser Pearl at det er noe annerledes med Leland, og Pearl hjelper ham omgå fengselsreglene slik at han kan beholde dagboken sin. Mens kjæresten hans er på en reise, har Pearl sex med en kollega, og han forteller henne at han vil skrive en bok om Leland. Gjennom sine samtaler med Pearl, avslører Leland flere barndomsminner som f.eks. sin bestemors begravelse og at han måtte reise veldig langt hver gang han skulle besøke faren sin. En gang, bestemte han seg for å bli værende i New York istedenfor å fortsette til faren sin. Når han ikke fant noe hotell å sove i, bestemmer en godhjertet familie, Calderón-familien, å la ham overnatte hos dem. Leland fortsatte å besøke denne familien selv flere år senere og han ble betatt av Mrs. Calderon.
Leland og Pearl diskuterer også Lelands forhold til Becky, Ryans søster som han tilfeldigvis møtte i en platebutikk. Han begynner å gå samme vei som henne og Ryan etter skolen. Leland minnes en dag da Becky ba ham om å love henne at "alt kommer til å gå bra", til tross for hans innvendinger om at han ikke hadde noen kontroll over ting som skjer. Men Becky forklarer at noen ganger er det hyggelig og avslappende å høre ting som man håper kan være sant. Pearl møter Lelands far på et hotell. Men når Pearl ber om mer informasjon om familien og deres fortid, innser Albert at Pearl har planer om å skrive en bok om sønnen hans. Albert nekter å la sin sønn bli utnyttet - noe han mener at han er skyldig i selv.
Leland oppdager gjennom Allen at Becky en gang hadde en affære med en narkolanger som heter Kevin som snart skal løslates fra fengsel. Når Kevin er ute av fengsel, begynner han igjen et forhold med Becky. I en sjeldent fremvisning av følelser, argumenterer Leland med Becky, før han innser at hun ikke kommer til å ombestemme seg uansett hva han sier eller gjør. Etterhvert oppdager kjæresten til Pearl at han var utro, og de krangler over telefonen. Julie bestemmer seg for å avbryte forholdet med Allen som blir fullstendig sønderknust, og han sørger for at han blir arrestert av politiet foran Julie.
Allen blir sendt til samme ungdomsfengsel som Leland, hvor han stjeler en kniv (fra Pearl) og dreper Leland i luftegården som hevn for det han gjorde mot Pollard-familien. Pearl reiser til Los Angeles for å be kjæresten sin tilgi ham, og underveis leser han Lelands siste notater i dagboken. På en av hans reiser til New York, oppdaget Leland at fru Calderon hadde skilt seg fra ektemannen sin, og det er underforstått at Leland og fru Calderon hadde sex. Det siste Leland skriver i dagboken sin er at han begynner å merke en tristhet i alle rundt seg, og at han er på vei inn i en dyp depresjon. En dag Leland fulgte Ryan hjem fra skolen, ble gutten frustrert på grunn av en hindring på sykkel-stien. Leland hjelper ham av sykkelen, gir ham en klem, og hvisker i øret hans at "alt kommer til å gå bra".
Commodore 64
Commodore 64 (C64, CBM 64) er en 8-biters datamaskin fra det amerikanske firmaet Commodore. Den ble lansert i 1982, og var en av de første personlige datamaskiner som var billig nok til at de ble allemannseie. Da Commodore Computers Norge halverte prisen på C64 høsten 1983 tok salget av for alvor i Norge. Commodore står også i en nostalgisk særstilling for hobby-programmerere og spillentusiaster verden over, og var for mange inngangsporten til «dataverdenen».
Historie
MOS Technology, Inc. var et selskap som var kjøpt opp av Commodore Business Machines for å lage elektroniske datakomponenter. I 1981 hadde MOS Technology startet et prosjekt for å lage lyd- og grafikkbrikker for en nestegenerasjons spillkonsoll, etter at Atari på slutten av 1970-årene hadde hatt stor suksess med spillkonsollet Atari 2600. Jack Tramiel, daværende sjef for Commodore, var overbevist om at man heller burde burde satse på en ny maskin som kunne erstatte forgjengeren Commodore VIC-20. Tramiel ville ha en maskin med 64 kilobyte RAM, det dobbelte av hva som var vanlig på den tiden. Det ville bli dyrt med så mye minne, men Tramiel forstod at prisen på minne ville falle før maskinen kom i salg.
SX-64 Portabel
Commodore 64 kom også i en bærbar variant. Det var en kompakt boks med innebygget sekstommers fargeskjerm og en enkel diskettstasjon med kapasitet på 170 kilobyte. Modellen ble i november 1984 solgt i butikkene for 9996 kroner.
Norsk programvare
ONLINE-64 var et kommunikasjonsprogram utgitt av Norbit Elektronikk i Steinkjer. På 80-tallet var dette programmet regnet som suverent i forhold til andre slike programmer fordi det hadde en lagringskapasitet på 32K hvor nedlastet data fra f.eks. Compuserve i USA kunne bli lest etter at man hadde koblet seg av telefonlinjen og dermed kunne spare penger i telefonutgifter. Et eksemplar av ONLINE-64 finnes selv idag, men da på kassett.
Hobbyprogrammering
Hjemmedatamaskiner som Commodore 64 skilte seg ut fra spillkonsoller ved tastaturet som disse maskinene var utstyrt med. Dermed kunne en benytte disse maskinene også til andre ting enn bare spilling. Commodore 64 var utstyrt med programmeringspråket Commodore BASIC V2, som startet opp når maskinen ble slått på eller restartet. Med BASIC kunne en lage egne programmer som en kunne lagre på kassett/diskett til senere. Ulempen med programmer skrevet i BASIC var at det jobbet ganske tregt sammenlignet med programmer skrevet i ren maskinkode. BASIC kunne heller ikke bruke grafikk og lydegenskapene til Commodore 64 effektivt, selv med bruk av PEEK og POKE kommandoer, dermed foretrakk de fleste etter hvert å lære seg å programmere i Assembler.
Det fantes mange utviklingsprogrammer for C64, både fra Commodore selv og fra tredjepartsfirmaer. Det fantes kompilatorer for språk som BASIC, C, Pascal, og som nevnt assembler.
For brukere som ikke hadde noen kunnskaper om programmering kunne en likevel benytte såkalte "Construction Kit" for å lage spill. Det mest populære var Shoot'Em-Up Construction Kit, eller bare SEUCK. Andre programmer som ga lignende muligheter var f.eks. Gary Kitchen's Gamemaker og Arcade Game Construction Kit.
Piratkopiering av spill
Siden Commodore 64 maskinen benyttet seg av kassetter (senere ble også 5,25" disketter mye brukt), var det enkelt for hobbyprogrammerere å piratkopiere spill og spre dem til venner og kjente, via vanlige opptakskassetter. Den som laget kopiene la ofte inn signaturen sin som en kort programsnutt, en såkalt intro, før selve spillet begynte. Etter hvert ble det dannet organiserte grupper, der noen av medlemmene i gruppen konsentrerte seg om piratkopiering av spill (såkalt cracking), mens andre fungerte som kontakter som spredte spillene videre (såkalt swapping). Det gikk etter hvert sport i å bryte diverse kopieringsperrer som spillprodusentene etter hvert la inn for å hindre uautorisert bruk. Å være den første som brøt en ny type kopieringsperre ga respekt innen crackingmiljøet. Denne konkurransen førte selvsagt også til sterk rivalisering mellom noen av gruppene. I introen før spillet skrev crackeren som regel om hvem gruppen synes om og hvem de ikke hadde noe til overs for.
Bruk av forskjellige typer "turbotaper", som komprimerte programmet på kassettbåndet og økte hastigheten på lastingen, gjorde det mulig å legge flere spill på samme kassettbånd, og gjorde både kopiering og spredning enklere. Egne utvidelseskort som Final Cartridge III gjorde det mulig å "fryse" et program og lagre det som lå i minnet, noe som førte til utbredt kopiering av spill der alt ble lastet inn i en runde.
Tidlige tilfeller av hacking
Tidlig på 1980-tallet ble Norsk Datas system for Televerket i Steinkjer hacket av Commodore 64-entusiaster. De tok kontroll over hele datanettverket, og ordnet det slik at direktøren i Televerket fikk 1 krone i lønn, mens vaskehjelpen fikk lønnen til direktøren. Passord ble byttet, og Televerket på Steinkjer hadde plutselig ingen tilgang til sine egne servere.
Dagen etter skrev «Steinkjer Avisa» at det hadde oppstått en feil på datasystemet til Televerket. Tre dataentusiaster ringte da opp sjefen hos Televerket og fortalte at det ikke var noen datafeil, men at anlegget deres var hacket ved hjelp av en Commodore 64 og en VIC-20. Dagen etter ble systemet endret og sikret mot hacking ved bruk av metoden som hadde blitt brukt.
Demoprogrammering
Ut fra det ulovlige crackingmiljøet oppstod det et annet miljø som drev med mer lovlige saker. I 1984 begynte enkelte crackere å lage større programmer enn introene. Disse var ikke koblet sammen med spill slik som introer var, men meningen var i stedet å demonstrere for omverdenen hvilke kunnskaper en hadde som programmerer. Ettersom slik demoprogrammering ble mer og mer populært ble dette et eget undergrunnsmiljø, med mange bånd til crackingmiljøet, selv om det etter hvert ble dannet grupper som bare laget slike demoer. Eksempler på norske grupper som kun konsentrerte seg om å lage demoer er Shape, også kjent som Shape Design (SHD), Panoramic Designs, ZCF, Abnormal, Hoaxers, Creators, Megastyle, The Shadows, Rawhead og The Troopers. Flere av disse er fremdeles aktive i dette miljøet i dag.
Commodore 64 i moderne tid
Selv om denne datamaskinen er mer enn 35 år gammel, er miljøet rundt Commodore 64 fremdeles aktivt, om enn mindre enn tidligere. På diverse nettforum rundt i verden dyrkes miljøet videre av både hobbyprogrammerere og vanlige brukere.